Във връзка с постъпили уведомления с вх. № ОВОС-3051-2/22.12.2024г. и вх. № ОВОС-3051/09.11.2023г. за **„Промяна на ПУП – План за регулация на ПИ 56784.520.1 и 56784.520.2 по кадастрална карта и кадастралните регистри на гр.Пловдив“** попадащо в част от остров Адата, включващо изграждане на съоръжения за спорт и култура и писма с изх. № ПУ-01-37(2)/01.02.2024г., изх. № ПУ-01-37(3)/06.02.2024г. на Басейнова Дирекция Източнобеломорски район Пловдив, на основание чл. 8, ал. 1 от Наредба за условията и реда за извършване на екологична оценка (Наредба за ЕО), и в изпълнение разпоредбата на чл.8, ал. 4 от Наредбата за ЕО, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното попада в обхвата на чл.2, ал.2, т.3 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** ПИ 56784.520.1 и 56784.520.2 по кадастрална карта и кадастралните регистри на гр.Пловдив, община Пловдив, област Пловдив, **попада** взона от Европейската екологична мрежа „НАТУРА 2000“ - BG0000578 „Река Марица“.Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване защитената зона.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-3051-12/12.02.2024г.